הוועדה המיוחדת לדיון בהצעת חוק השידור הציבורי, כנסת 19, פרוטוקול מספר 17, 2014-07-07 13:30

קארין אלהרר: אני פותחת את הישיבה.

קארין אלהרר: הנושא שעומד לפתחנו כרגע הוא לבקשתן של חברת הכנסת עליזה לביא, של חברת הכנסת זהבה גלאון ושל גברת ורד סויד ממשרד ראש הממשלה.

קארין אלהרר: אני רוצה שנקדיש את השעה הקרובה לראות את החקיקה בפן המגדרי ואני רוצה להעיר הערה מקדמית בעניין הזה.

קארין אלהרר: אני חושבת שדווקא בעניין המגדרי, בנושא הזה נעשתה בחוק כברת דרך ארוכה ביחס לחקיקה קיימת אחרת בחקיקה הישראלית בנושא המגדר.

קארין אלהרר: יש החלטה שלפחות שש מתוך חברי וחברות המועצה יהיו נשים כך שאנחנו מדברים על מחצית ומעלה כי עלה מספר החברים במועצה.

קארין אלהרר: אני חושבת שבעניין הזה באמת הייתה הפנמה של חשיבות הנושא ובהזדמנות הזאת – השר לא נמצא – אני מברכת את משרד התקשורת על הנכונות שלו להצעה כפי שעלתה על ידי חברת הכנסת לביא ועוד חברים בוועדה.

קארין אלהרר: אני מבקשת לתת לחברת הכנסת לביא את זכות הדיבור בעניין.

זהבה גלאון: אם אפשר, שאלה קטנה.

זהבה גלאון: אני מבינה ששר התקשורת מופיע לכל הישיבות באופן הדוק ולא החמיץ ולו ישיבה אחת.

קארין אלהרר: מי אמר שהוא לא מגיע?

זהבה גלאון: זה מה שאני רוצה לשאול.

<קריאה: יש ישיבת קבינט.

עיסאווי פריג': גם ביום ראשון הייתה ישיבת ממשלה כי הארץ בוערת ובכל זאת הוא הגיע לישיבה.

קארין אלהרר: הוא יצא לישיבת הממשלה.

עיסאווי פריג': אני הייתי.

עיסאווי פריג': ראיתי אותו כל הזמן.

<אתי בנדלר: הוא יצא.

<אתי בנדלר: הוא עזב באמצע.

זהבה גלאון: חשבתי שהנושא המגדרי לא מספיק חשוב בשבילו כדי לבוא לישיבה.

קארין אלהרר: אני לא חושבת שזה המצב.

קארין אלהרר: אני אומרת לך את זה בכנות רבה.

עליזה לביא: תודה לגברתי יושבת הראש.

עליזה לביא: לגבי השתתפותו של השר ארדן.

עליזה לביא: אני חייבת לומר שבפניות שלנו בשנה האחרונה – אם זה לגבי פרסומות פוגעניות, אם זה לגבי שידור פרסום של רשות הדואר שזאת חברה ממשלתית שם יש פגיעה בנשים – הבקשות שלנו אליו, אני שמחה לשתף את הפורום הזה בכך שהיום בכל הפרסומות שהן לפחות של לשכת הפרסום הממשלתית יש עין ביקורת נוספת לגבי פרסום פוגעני על ידי חברות ממשלתיות.

עליזה לביא: בהחלט לאורך השנה האחרונה יש שיתופי פעולה עם משרד התקשורת בתקווה למסך נקי יותר.

עליזה לביא: גברתי יושבת הראש.

עליזה לביא: אני מודה לך על הדיון הזה.

עליזה לביא: יש משמעות חשובה מאוד ועמוקה לגבי החוק הזה בהיבט המגדרי שלו, גם בהיבטים של ההנהלה שגברתי פתחה בהחלטה פורצת הדרך הזאת ואני רוצה לברך אותך על ההכללה של כך, אבל יש עוד לפחות שתי נקודות שהייתי רוצה להרחיב בנושא הזה, גם בנושא של התכנים וגם בנושא של שדרת הניהול וגם בנושא של הנשים המפוטרות בכלל, אלה שתחזורנה ובמיוחד אלה שלא תחזורנה ועוד.

עליזה לביא: גברתי, אני לא הייתי בכל הדיונים ואני יודעת שאתם עובדים בקצב באמת מאוד מהיר ועבודת הוועדה חשובה מאוד, אבל אני רוצה להוסיף ולהעלות נקודות שהן מאוד מאוד חשובות.

עליזה לביא: אם כבר דנתם ותיקנתם, אני אשמח שתעצרי אותי, ואם לא, אני ארחיב.

עליזה לביא: סעיף 7, תפקידי תאגיד השידור הציבורי.

עליזה לביא: אני רואה בטיוטה שהכול מחוק.

עליזה לביא: מה בעצם קורה עם זה?

עליזה לביא: רציתי להציע נוסח.

עליזה לביא: מה קורה עם סעיף 7?

קארין אלהרר: סעיף 7 הוצבע לפני למעלה משעה.

קארין אלהרר: אחת ההערות שהייתה לך לנושא של ביטוי הוגן ושוויוני למגוון השקפות והדעות הרווחות בציבור הישראלי, הערתך בהחלט נלקחה בחשבון והוצעה כתיקון נוסח על ידי משרד התקשורת.

קארין אלהרר: אני חושבת שבעניין הזה עיקרון השוויון בהחלט קיבל ביטוי.

קארין אלהרר: כמובן שאת עיקרון השוויון אפשר להחיל על כל אוכלוסייה מודרת, מוחלשת, לרבות אוכלוסיית הנשים.

קארין אלהרר: בעניין הזה אני חושבת שכן נתנו ביטוי.

קארין אלהרר: שוב, אם יש לך עוד הערות, בבקשה.

עליזה לביא: את יודעת, נשים זה לא מגזר אלא הנשים הן למעלה מחמישים אחוזים באוכלוסייה.

עליזה לביא: אני מבקשת את הנוסח הבא: "ישדר חדשות ותכניות בענייני היום והכול באופן הגון, זהיר, נטול פניות ואמין ותוך מתן ייצוג והתייחסות שוויונית לחלקי אוכלוסייה ומגדרים שונים".

עליזה לביא: גברתי, את חיי המחקריים הקדשתי לנושא הזה של הדרת הנשים באמצעי התקשורת.

עליזה לביא: הדוקטורט שלי מוקדש לכך.

עליזה לביא: הנושא הזה של מרואיינים ולא מרואיינות בשיח החדשותי במדינת ישראל מקובע בארבעים השנים האחרונות.

עליזה לביא: הוא לא משקף למעשה את כל השינויים שנעשו כאן, לא את החקיקה, לא את החינוך, לא את הקידום של נשים.

עליזה לביא: למעשה הוא מתעלם.

עליזה לביא: המציאות החדשותית במדינת ישראל לא משתקפת בתוצר החדשותי ולא יעלה על הדעת ששידור ציבורי ימשיך את העיוות הזה.

עליזה לביא: לכן באמת זאת הזדמנות פז לבוא ולתקן.

עליזה לביא: גברתי, אם היה חייזר נכנס למדינת ישראל והיה צופה בחדשות ובתוצר החדשותי אקטואלי של השידור הציבורי, הוא היה חושב שבמדינת ישראל אין נשים או שהן תת מיעוט שנמצא באזורים כאלה ואחרים, שלא לדבר על נשים שלא עונות על צורכי המדיה והן למעלה מגיל 35 והן לא עונות על הקווים המאפיינים.

עליזה לביא: גברתי, ב-CNN למשל נשים לא מנחות תכניות חדשות אם הן לא בעלות שני תארים ואם הן לא מעל גיל ארבעים.

עליזה לביא: אני רוצה בהזדמנות פז הזאת לעשות את ההלימה הזאת של איך מתווכים את המציאות במדינת ישראל, מי מפרש את השיח, באיזה דוגמאות משתמשים, איזה שפה נאמרת, איזה מלים לא נאמרות.

עליזה לביא: לכן זאת הזדמנות בשבילנו, ולדעתי צריך לומר בסעיף 7: "ישדר חדשות ותכניות בענייני היום והכול באופן הגון, זהיר, נטול פניות ואמין ותוך מתן ייצוג והתייחסות שוויונית לחלקי אוכלוסייה ומגדרים שונים".

<אתי בנדלר: אני רוצה להעיר משהו לגבי ההליך.

<אתי בנדלר: כפי שציינה יושבת ראש הוועדה, הייתה כבר הצבעה על הסעיפים האלה.

<אתי בנדלר: כדי לבדוק בכלל את האפשרות לעגן את הנוסח שמציעה חברת הכנסת לביא, יש צורך בבקשה לדיון מחדש ויש צורך שהבקשה לדיון מחדש תתקבל ואז לדון ולהצביע על ההצעות החדשות.

<אתי בנדלר: לכן, ככל שאת מתעקשת לתקן את הנוסח של כל הסעיפים שמיד תסקרי בפנינו בהם את מבקשת שינוי, אם מדובר בסעיפים שהייתה כבר הצבעה עליהם, אני מציעה שנראה בישיבה עכשיו בקשה לדיון מחדש, נפרט בדיוק את הסעיפים ויהיה תיקון בסדר היום כדי לאפשר את זה.

עליזה לביא: אולי אפשר להציע לגבי הכנה שנייה ושלישית.

<אתי בנדלר: אנחנו עכשיו בהכנה לקריאה שנייה ושלישית.

<אתי בנדלר: הייתה כבר הצבעה.

זהבה גלאון: תבקשי דיון חוזר.

עליזה לביא: כן.

עליזה לביא: נבקש דיון חוזר.

עליזה לביא: אנחנו חייבות.

עליזה לביא: זאת הזדמנות פז שלנו.

<אתי בנדלר: אנחנו נשמע את כל הסעיפים עליהם את מדברת ואם יהיה צורך בישיבה נוספת, היא תהיה.

עליזה לביא: זה לא פלא שסביב השולחן הזה יושבות בעיקר נשים וגם אתן גבירותיי.

עליזה לביא: אם אנחנו לא נעשה את זה, אף אחד לא יעשה את זה בשבילנו.

עליזה לביא: זאת הזדמנות פז לעשות את זה ולהתחיל לראות איך אנחנו מספרים את הסיפור האמיתי.

עליזה לביא: מה זה חדשות?

עליזה לביא: חדשות זה לספר סיפור.

עליזה לביא: חדשות זה להביא את הידע ואת ההבנה כפי שהיא משתקפת במגוון של פרשנים ושל אנשים שמספרים את הסיפור ולא יעלה על הדעת שלא ניקח את הזדמנות פז הזאת החד פעמית שקורית וננסה בכלים שעומדים לרשותנו לשנות את המציאות המעוותת במדינת ישראל כבר מאז היווסדה ללא כל שינוי.

עליזה לביא: כמו שאמרתי, ללא כל הקרנה של שינויים כאלה ואחרים שהיו בחברה בישראל.

עליזה לביא: ברשותך, אני אעבור הלאה לסעיף הבא.

<אתי בנדלר: הבקשה הראשונה מתייחסת לסעיף 7(ג).

עליזה לביא: נכון.

עליזה לביא: עכשיו סיימנו עם זה ואני רוצה לעבור.

עליזה לביא: אני שמחה שאימצתם את המלצתי בסעיף 9 להבטחת ייצוג הולם של נשים ובירכתי את היושבת ראש בפתיח.

זהבה גלאון: חסרה מילה.

זהבה גלאון: ייצוג שוויוני.

עליזה לביא: אני מקבלת.

זהבה גלאון: מתוך 12 תהיינה לפחות מחצית.

זהבה גלאון: מדובר על הוועד המנהל.

<אתי בנדלר: כן.

<אתי בנדלר: המליאה שהיום יקראו לה המועצה.

עליזה לביא: סעיף 21, ועדת הביקורת.

עליזה לביא: האם אפשר לקבוע גם בה ייצוג שוויוני?

<אתי בנדלר: למועצה יהיו ועדות משנה ששתיים מהן לפחות מוזכרות באופן מפורש בהצעת החוק – הוועדה הראשונה היא ועדת ביקורת והוועדה השנייה היא ועדת ההתקשרויות.

<אתי בנדלר: איזה ועדות מוזכרות בחוק?

<חגית ברוק: ועדת הביקורת וועדת ההתקשרויות.

<אתי בנדלר: זכרתי נכון.

<אתי בנדלר: לגבי ועדות המשנה אין התייחסות לנושא המגדרי.

עליזה לביא: בוועדת ההתקשרויות הכוונה למכרזים?

עליזה לביא: אני אגיע לשם.

<אתי בנדלר: אני נותנת לך סקירה באופן כללי לעניין הזה.

<אתי בנדלר: לעניין ועדות המשנה, מה שמוצע בהצעת החוק זה שהן ימנו לפחות שלושה חברים.

<אתי בנדלר: הצעת החוק לא התייחסה לנושא המגדרי מתוך הנחה שכאשר מדובר על שלושה חברים, צריך להיות ייצוג הולם.

זהבה גלאון: תמיד תהיה אישה אחת ושני גברים.

זהבה גלאון: קארין, את בכנסת כבר שנה-שנתיים ואת יודעת מה אומר "לפחות".

זהבה גלאון: לפחות תהיה אישה אחת ושני גברים.

זהבה גלאון: את רוצה שאני אעשה לך סקירה של כל המקומות שעשו ייצוג הולם או ייצוג שוויוני ותמיד זאת אישה אחת ושני גברים?

עליזה לביא: אני מזכירה לך את ועדת פרי, את ועדת ששינסקי, את כל הוועדות שהיו בשנה האחרונה שבהן לא היו נשים.

זהבה גלאון: מי אומר שחייבות להיות מינימום שש נשים?

זהבה גלאון: שש נשים זה מספר רצפה.

קארין אלהרר: איזה עוד הצעות יש לך?

עליזה לביא: סעיף 28, ועדת איתור.

עליזה לביא: איך אנחנו מעגנות בייצוג הולם?

עליזה לביא: יש ועדת איתור של שלושה חברים – שופט בדימוס, נציג ציבור מתחום התקשורת ונציג ציבור בעל מעמד ומומחיות.

עליזה לביא: אני מבקשת שגם כאן נעגן ייצוג הולם.

<קריאה: לא ייצוג הולם אלא ייצוג שוויוני.

עליזה לביא: מקבלת.

עליזה לביא: ייצוג שוויוני.

<אתי בנדלר: ועדת האיתור מונה שלושה חברים.

זהבה גלאון: בכל ועדה שמונה שלושה, אתם דופקים את השנים.

<קריאה: אולי אפשר לקבוע ארבעה?

זהבה גלאון: אוטומטית.

זהבה גלאון: כל ועדה שמונה שלושה, זה אומר שדופקים נשים.

זהבה גלאון: קחו את זה בחשבון ואני אומרת את זה לפרוטוקול.

זהבה גלאון: מי שקבע ועדות של שלושה, דופקים נשים.

זהבה גלאון: אין חכמות.

<קריאה: מה המשמעות של דופקים נשים?

זהבה גלאון: שתהיה אישה אחת ושני גברים.

זהבה גלאון: מה את אומרת על זה?

זהבה גלאון: ועדה של שלושה, תמיד תהיה רק אישה אחת ושני גברים.

זהבה גלאון: מה המשמעות של זה לגבי מעמדן של נשים?

<קריאה: צריכות להיות שתי נשים וגבר.

זהבה גלאון: נקבע את זה.

<קריאה: יכול להיות שזה יהיה.

זהבה גלאון: יכול להיות אבל אנחנו לא מחוקקים חוקים של יכול להיות.

<דפנה גלוק: ההוספה של האישה הייתה בעקבות בקשה.

<דפנה גלוק: חובת הייצוג ההולם חלה במינויים של המועצה וכולי.

<דפנה גלוק: בכל מקרה, יכולה להיות יותר מאישה אחת.

<דפנה גלוק: הבקשה לשריין אישה אחת הגיעה לוועדה.

<קריאה: ייצוג הולם.

<קריאה: אמרנו שזאת לא אישה אחת.

<קריאה: ייצוג הולם זה לפחות חמישים אחוזים.

<קריאה: כתבנו במפורש ייצוג הולם.

זהבה גלאון: יש בעיה במושגי יסוד.

זהבה גלאון: אני מצטערת על ההתפרצות, אבל לא הייתי כאן בכל הישיבות.

זהבה גלאון: זה חוסר הבנה בסיסי לגבי מקומן ומעמדן של נשים וכל הדברים שעליזה מפרטת עכשיו, היא עושה את זה מצוין.

זהבה גלאון: גם בנושאים שקבעתם עכשיו, עצם העובדה שהיה צריך להידרש לזה שלפחות תהיה אישה אחת.

זהבה גלאון: על מה הדיון בכלל?

זהבה גלאון: נאמר כרגע שכך זה נקבע בוועדה.

<חגית ברוק: המועצה מורכבת מפונקציות מאוד ברורות של אנשים.

<חגית ברוק: חצי מהמועצה הן נשים.

<דנה נויפלד: חצי מהמועצה בהגדרה תהיינה נשים.

<חגית ברוק: אם המועצה תורכב מרוב נשי, זה יכול גם לפגוע בהרכב הייעודי.

זהבה גלאון: מה את אומרת?

זהבה גלאון: שומו שמים, תהיינה רק נשים.

<דנה נויפלד: זה לא מה שהיא אמרה.

זהבה גלאון: זאת המשמעות.

<דנה נויפלד: לא.

<דנה נויפלד: ממש לא.

<דנה נויפלד: ממש לא.

עליזה לביא: ראיתי את ההתנגדות ואת שפת הגוף שלך.

עליזה לביא: אולי תציגי את עצמך.

<דנה נויפלד: דנה נויפלד ממשרד התקשורת.

<אתי בנדלר: היועצת המשפטית של משרד התקשורת.

עליזה לביא: אני חייבת לומר לך.

עליזה לביא: מאחר ונמצאות כאן בעיקר נשים וגם מי שכנראה הכינו את החוק הזה אלה נשים, אני לא מצליחה להבין למה אין לנו שפה משותפת.

עליזה לביא: יש לכם הזדמנות פז לשנות.

<דנה נויפלד: החוק משלב נשים וקובע חובה שלא נמצאת בשום דבר חקיקה שקשורה לתאגידים סטטוטוריים.

<דנה נויפלד: בטח זה לא היה בחוק רשות השידור הקודם.

<דנה נויפלד: החוק קובע חובה של שש נשים לפחות במועצה שמונה 12 אנשים.

עליזה לביא: אז בואו נלך בקו הזה.

קארין אלהרר: דנה היא היועצת המשפטית במשרד התקשורת.

קארין אלהרר: אל תכעסו עליה.

עליזה לביא: חס וחלילה.

עליזה לביא: לא כועסים.

זהבה גלאון: אני חושבת שהשר היה צריך להיות כאן.

קארין אלהרר: אבל מה לעשות שיש לו דיון בממשלה.

זהבה גלאון: תמיד נשים נדחות מפני דיונים ביטחוניים.

זהבה גלאון: קארין, זאת לא שיטה.

זהבה גלאון: השר היה כאן בכל דיון ולא החמיץ דיון וכאשר מדברים על ענייני נשים, זה לא מספיק חשוב לבוא.

<תמנה עורב: גם אני אישה ואני חושבת שהדיון הזה היה צריך להיות בשבוע הראשון של הדיונים האלה ולא בשבוע האחרון.

עליזה לביא: אני ביקשתי יותר מפעם אחת ונדחיתי.

קארין אלהרר: לא נדחית.

עליזה לביא: להגיד לי שאני לא אדבר בוועדה, זה לא נדחיתי?

עליזה לביא: אז אני לא יודעת מה זה נדחיתי.

קארין אלהרר: אף אחד לא אמר לך שלא תדברי.

עליזה לביא: אני מצטערת אבל זה מה שהיה.

עליזה לביא: אולי זאת הייתה טעות אנוש, אבל זה מה שקרה בפועל.

<תמנה עורב: כאמור, אנחנו לא בקיאים בעבודת הכנסת ולכן תודה לעליזה לביא ולזהבה גלאון.

זהבה גלאון: תמיד עניינים של נשים נדחים מפני עניינים אחרים.

קארין אלהרר: אני לא מציעה לרדת לרמה הזאת עכשיו.

זהבה גלאון: לא, זה ברמה העקרונית.

זהבה גלאון: השר היה כאן בכל דיון.

זהבה גלאון: לא יכול להיות שבנושא כל כך חשוב, זה נראה לי שולי.

<גנית לב-ארי: גם חברת הכנסת תמר זנדברג ביקשה במפורש, וזה רשום בפרוטוקול, שיהיה דיון בנושא מגדר.

קארין אלהרר: ומה אנחנו עושים?

<גנית לב-ארי: אבל את אומרת כרגע שלא הייתה בקשה ומה פתאום נזכרנו כרגע.

קארין אלהרר: אני לא אמרתי שלא הייתה בקשה.

<גנית לב-ארי: הייתה פנייה שלי וגם פנייה רשמית של חברת הכנסת תמר זנדברג.

<תמנה עורב: מן הראוי היה לקיים את הדיון בשבוע הראשון.

קארין אלהרר: לא היו בקשות לתיקונים ספציפיים.

<אתי בנדלר: אני בכל זאת רוצה לומר דבר אחד ואני אומרת את זה כאישה פמיניסטית גאה.

<אתי בנדלר: יש נוהל חקיקה.

<אתי בנדלר: יש דרך בה מחוקקים חוק.

<אתי בנדלר: בקשר להצעות לתיקון החוק הזה, אני הפצתי הודעה לא רק לחברי הוועדה אלא הפצתי את זה לכל חברי הכנסת ולמנה

<אתי בנדלר: לי הסיעות כדי שלא יהיה ספק וביקשתי להעביר הצעות קונקרטיות לתיקונים כדי שהם יוכלו לעלות בוועדה להצבעה, ושאם הן לא יתקבלו, הן יוכלו להירשם כהסתייגויות.

<אתי בנדלר: למרות שאלה דברים מובנים בהליך החקיקה, תזכרתי את כל חברי הכנסת.

<תמנה עורב: אני גם רוצה להזכיר שדיברנו ועורכת הדין גלילה הורנשטיין הזכירה שראוי גם לכתוב בחוק שזה מופנה לזכר ונקבה כאחד.

<תמנה עורב: בקיצור, אנחנו חזרנו על זה חזור והדגש.

קארין אלהרר: היא קיבלה מענה לבקשה הזאת.

<גנית לב-ארי: האם הצעת החוק הוגשה לחוות דעת מגדרית?

עליזה לביא: יש חוות דעת מגדרית.

<גנית לב-ארי: אבל האם היא הוגשה לפני?

<גנית לב-ארי: חוות דעת מגדרית הוגשה אחרי שהייתה פנייה שלי לזהבה גלאון שפנתה לגברת סויד מהרשות לקידום מעמד האישה.

קארין אלהרר: אני רוצה לעשות סדר.

קארין אלהרר: מדובר בהצעת חוק ממשלתית.

קארין אלהרר: כל הבדיקות וחוות הדעת שנדרשו נעשו על ידי משרד התקשורת.

<קריאה: או לא.

זהבה גלאון: הם לא ביקשו חוות דעת מגדרית.

זהבה גלאון: משרד התקשורת לא ביקש מהרשות לקידום מעמד האישה חוות דעת מגדרית.

זהבה גלאון: רק עכשיו היא הוגשה כאן.

עליזה לביא: כאן המקום לברך את ורד סויד ואת המשרד שלה על חוות הדעת.

זהבה גלאון: החשובה.

<ורד סויד פאר: כל פעם אנחנו פונים ולא פונים בשלב התחלתי.

<ורד סויד פאר: זה מגיע אלינו אחרי שזה כבר הוגש לשולחן.

<ורד סויד פאר: אני מבקשת כל פעם בשלבים שמשרד מתחיל בהצעת חוק.

קארין אלהרר: אפשר לשבת ולהגיד מה לא בסדר אבל אני מציעה שנשב ונגיד מה אפשר לתקן.

קארין אלהרר: הבנתי את ההערה ושמעתי אותה.

קארין אלהרר: אני לא משרד התקשורת.

קארין אלהרר: החוק הגיע לוועדה והונחה חוות דעת.

זהבה גלאון: למה את מגינה על משרד התקשורת?

קארין אלהרר: אני לא מגינה.

זהבה גלאון: את אומרת שהם קיבלו חוות דעת מגדרית והם לא קיבלו.

קארין אלהרר: הוועדה קיבלה חוות דעת מגדרית.

קארין אלהרר: כל מי שרצה לדבר בענייני מגדר, קיבל את כל ההזדמנויות שהיו והתבקש דיון גם על ידך.

זהבה גלאון: נכון.

קארין אלהרר: לעניין ראייה מגדרית של החוק.

זהבה גלאון: נכון.

קארין אלהרר: ובשמחה אנחנו מקיימות את הדיון הזה.

זהבה גלאון: מסבירים לנו שהעסק כבר סגור.

זהבה גלאון: שמעתי את היועצת המשפטית בעלת הוותק בוועדה אומרת לחברת הכנסת לביא שהדברים האלה כבר נסגרו.

זהבה גלאון: מאוחר מדי.

קארין אלהרר: למה לא הגשתם הסתייגויות?

קארין אלהרר: את לא חדשה.

קארין אלהרר: את ידעת את זה.

זהבה גלאון: אנחנו הגשנו הסתייגויות בנושאים מסוימים כי אנחנו ביקשנו דיון מגדרי וחיכינו לדיון.

זהבה גלאון: את יודעת שחיכינו לדיון המגדרי כדי להגיש הסתייגויות מגדריות וקבעת אותו להיום.

קארין אלהרר: הסתייגויות ניתנו בכל הנושאים והגענו להצבעה עליהן.

קארין אלהרר: זה לא כל כך מדויק העניין הזה, אבל בסדר, אפשר להמשיך ולדון במה היה ואפשר לדון במה יהיה.

עליזה לביא: לסעיף 28, ועדת האיתור.

עליזה לביא: אני לא חוזרת על הדברים.

עליזה לביא: אנחנו רוצות לעגן ייצוג שוויוני.

<אתי בנדלר: אני רק מנסה לומר שוב שככל שמדובר בשלושה חברים, כשאת אומרת ייצוג שוויוני, לא ברור למה הכוונה.

זהבה גלאון: שני גברים ואישה או שתי נשים וגבר.

<אתי בנדלר: אי אפשר לומר יכול להיות.

עליזה לביא: אולי יושב ראש ברוטציה.

עליזה לביא: אפשר למצוא פתרונות.

זהבה גלאון: אפשר למצוא פתרונות שהוועדות תהיינה מורכבות מארבעה אנשים.

זהבה גלאון: זאת גזרת גורל שלושה אנשים?

זהבה גלאון: אני שואלת, אני אומרת ברצינות.

זהבה גלאון: זאת גזרת גורל שבוועדות יהיו שלושה אנשים?

זהבה גלאון: אם זה כך, אי אפשר לעשות ייצוג שוויוני.

זהבה גלאון: בואי נקבע שלושה אנשים, שתי נשים וגבר.

זהבה גלאון: מה את אומרת על זה?

<אתי בנדלר: אין בעיה.

<אתי בנדלר: אני מנסה לומר דבר אחד.

<אתי בנדלר: כשאתם אומרים ייצוג שוויוני, אני מבקשת שתפרטו את ההצעה.

עליזה לביא: יש כאן דוגמה אחת של ארבעה.

זהבה גלאון: את צודקת.

זהבה גלאון: אני רוצה לפרט.

זהבה גלאון: אני מבקשת להציע שתי חלופות.

זהבה גלאון: הראשונה, הוועדה תהיה מורכבת מארבעה אנשים ואז זה יאפשר ייצוג שוויוני חצי-חצי, או לחילופין, ועדה שמורכבת משלושה כאשר שתיים מתוכה יהיו נשים ואחד גבר.

זהבה גלאון: לפחות שתיים תהיינה נשים, אחד גבר והאישה יושבת ראש.

עליזה לביא: למשל.

עליזה לביא: הלהט שלנו, ואולי את מפרשת את זה כאיזשהו כעס, גם גברתי היושבת ראש וגם אתי, אתן אולי מופתעות מהלהט ומהכעס וגם אולי מחילופי הדברים עם המעורבות בהכנת החוק, אבל אנחנו לא מדברים בעוד משהו.

עליזה לביא: אנחנו מדברים על אמצעי תקשורת מרכזי, על השירות הציבורי בעניין הזה של רשות השידור הציבורי.

עליזה לביא: המקום הזה של החדשות ושל סדר היום הציבורי משפיע, מקרין וקובע.

עליזה לביא: החדשות משפיעות על ההבניה של הזהות החברתית שלנו, על הנורמות של ההתנהגות שלנו, על מידת הלגיטימיות של נושאים שנדונים ואלו שגם לא נדונים, על התקשורת כגורם משפיע על קהל.

עליזה לביא: אנחנו לא נחזור על זה אבל אנחנו כולנו יודעים על המקום המאוד מיוחד שיש לתקשורת בכל ולשידור הציבורי בפרט ולכן אנחנו נמצאים כאן ב-דיליי של חמישים שנים.

עליזה לביא: המקום הזה של תת הייצוג של נשים גם במשלח היד התקשורתי וגם בכל מה שקשור למרואיינות ולמי שמפרשות את השיח, אנחנו באיחור מאוד גדול.

עליזה לביא: מדינות אירופה, ובטח הפרויקטים שהיו שייכים לאונסקו, דיברו על שינויים יזומים בחדרי החדשות.

עליזה לביא: מדינת ישראל במובנים הללו מפגרת מבחינת הזמן.

<קריאה: לא מפגרת.

<קריאה: היא מאחור.

עליזה לביא: היא מאחור מבחינת השינויים והמודלים שאומצו במדינות מערביות על מעורבות, על נושא של שוויון בתוך חדרי חדשות.

עליזה לביא: אנחנו באיחור.

עליזה לביא: אנחנו בשלב מאוד מאוד לא מפותח בכל מה שקשור במודלים בעולם.

עליזה לביא: לכן מבחינתנו זאת הזדמנות פז ולכן אנחנו חוזרות ובאות ומבקשות שתבינו גם את כל המשמעות של מה שנצליח לתקן בחוק הזה אבל גם את מה שלא נצליח לתקן בחוק הזה.

עליזה לביא: הסעיף הבא למעשה לא כתוב אצלכם אבל אנחנו מבקשים שתהיה הקמה של יחידה ברשות השידור שתעסוק בקביעת מדיניות לקידום נשים ולשוויון מגדרי.

עליזה לביא: החלק הגדול של הוועדה הזאת היא לפעול לקביעת יעדים מדידים בתחום מעמד האישה ובתחום של השוויון המגדרי, לקדם את ההטמעה של החשיבה המגדרית, כמו שאמרתי גם בנושא של התכנים, גם בנושא של התקציבים, של חלוקת המשאבים ועוד ועוד.

עליזה לביא: גם במקום של משלח יד, כמו שאמרתי, וגם במקום של התוצר החדשותי.

עליזה לביא: הנושא הזה, כמו שאתם יודעים, עולה ועולה במקומות שונים.

עליזה לביא: גם תקציב מדינת ישראל ייבחן בעיניים מגדריות, כבר תקציב 2015.

עליזה לביא: המחשבה הזאת של איך בוחנים בהיבט מגדרי, אולי קצת חדשה עבור אנשים שיושבים כאן סביב השולחן, אבל היא צריכה להיות א'-ב' של כולנו.

עליזה לביא: חבישת משקפיים מגדריות זה א'-ב' בטח של חוק שמבקש להיות מתקדם, חדש, מוביל בכל מה שקשור לשידור ציבורי במדינת ישראל.

עליזה לביא: זה סעיף חדש שאנחנו מבקשות להוסיף.

זהבה גלאון: מה שאמרה עכשיו חברת הכנסת לביא, זה סעיף חדש.

זהבה גלאון: זה לא תיקון אלא תוספת.

עליזה לביא: אמרתי.

עליזה לביא: הסעיף הזה לא קיים.

עליזה לביא: זה סעיף חדש.

עליזה לביא: בכל הנוגע למכרזים.

עליזה לביא: מה לגבי מניעת אפליה?

עליזה לביא: כלומר, להתמודד עם הנושא הזה של אפליה בכל מה שקשור בהתקשרות של המכרזים.

עליזה לביא: העדפה לנשים עובדות, לעסקים בבעלות נשים, האם בכלל דנתם בנושא הזה?

עליזה לביא: אנחנו היום בחקיקה מקדמים את הנושאים הללו.

<אתי בנדלר: לא הייתה שום התייחסות להעדפה מתקנת בהתקשרות במכרזים או בהתקשרויות בכלל.

<ורד סויד פאר: זה על פי חוק מדינה.

<ורד סויד פאר: זה חייב להיות.

<אתי בנדלר: החוקים הכלליים חלים על תאגיד השידור הציבורי.

<אתי בנדלר: אני לא צריכה לכתוב את זה כי זה ברור מאליו.

<אתי בנדלר: אנחנו צריכים להתייחס כאן רק להצעות.

<אתי בנדלר: החוק אמור להתייחס לדברים שהם מעבר לחוקים אחרים שלא חלים ממילא.

<קריאה: אבל החוק לא חל במקרים האלה אלא הוא חל רק על מכרזים לאומיים.

<קריאה: לגבי תאגידים סטטוטוריים, זה הולך להיכנס.

<קריאה: זה יהיה קודם ברשויות המקומיות ורק אחרי כן זה יעבור לתאגידים.

<קריאה: את גם לא יודעת מתי הצעת החוק תעבור.

עליזה לביא: לא רק זה.

עליזה לביא: אנחנו מדברים על שידור ציבורי ואנחנו מדברים כאן על מודל חיקוי שיקרין על וזה לא עוד משהו שמתקנים אלא זה שידור ציבורי על כל מה שקשור.

<אתי בנדלר: חייבים להעביר נוסחים.

<אתי בנדלר: הוועדה צריכה לדון.

<אתי בנדלר: בפרק י', סעיפים 56(א) ו-60 שעוסקים בתשדירי פרסומת.

<אתי בנדלר: אלה סעיפים בודדים שטרם הוצבעו.

עליזה לביא: פרסומות ותשדירי חסות.

עליזה לביא: האם לא נכון להגדיר תכנים ומגבלות, איסור על שידור תכנים פוגעניים, מחויבות לקידום לחברה שוויונית?

<אתי בנדלר: המועצה הוסמכה לקבוע.

<אתי בנדלר: בהתאם להצעה שעדיין לא הוצבעה, המועצה הוסמכה לקבוע כללים לשידור פרסומות.

<דנה נויפלד: לרבות מגבלות ואיסורים.

עליזה לביא: אני חושבת שצריך להגדיר כאן ולעשות את זה בצורה מושכלת.

<קריאה: שלא יהיו תכנים פוגעניים לגבי כל אדם באוכלוסייה ולאו דווקא נשים.

<ורד סויד פאר: בינתיים הקורבנות בתקשורת הן נשים ולא גברים.

קארין אלהרר: האמירה צריכה להיות אמירה כללית.

קארין אלהרר: דמו של הגבר לא יותר יותר מדמה של האישה.

<קריאה: תלוי איזה גבר.

<ורד סויד פאר: אני רוצה להזכיר את הפרסומת של רשות הדואר.

<ורד סויד פאר: הדמויות שבוחרים להגחיך ולהחפיץ, בדרך כלל הן נשים.

<ורד סויד פאר: נכון שבגיל הצעיר יש התפלגות כמעט שווה כלפי תקיפות מיניות, אבל בגיל הבוגר הנטייה היא מאשכולינה ותפוזינה וזה לא עוזר לי שנשים כתבו את הפרסומות האלה, הנטייה היא להחפיץ נשים.

עליזה לביא: אני דווקא מזכירה את רשות הדואר.

עליזה לביא: זאת הייתה באמת התמודדות לא פשוטה.

עליזה לביא: עד היום מנכ"ל הדואר לא מבין על מה יצא הקצף ועד היום הפרסומת הזאת מונצחת במדיה המקוונת שהיא לא מפוקחת.

עליזה לביא: לכן צריך להבין ששידור של תשדירים פוגעניים לא נעלמים, גם אם אחרי כן מעדנים אותם אלא הם נשארים לעד בתקשורת המקוונת.

עליזה לביא: אנחנו חייבים להיזהר ובטח לא לפגוע באף אחד אבל מה שקורה זה שכל המחקרים מלמדים במי פוגעים יותר ובמי פוגעים פחות.

עליזה לביא: כאן זאת הזדמנות לבוא ולומר עד כאן.

<ורד סויד פאר: עוד מילה לגבי הפרסומות.

<ורד סויד פאר: המומחיות שלך מעבר לפמיניזם היא גם נושא התקשורת ואחד הדברים הבסיסיים היא הצגה על המסך של קריינים וקרייניות.

<ורד סויד פאר: נשים נראות כבנות גיל צעירות במרביתן, כמודל לבנות נוער.

<ורד סויד פאר: בארצות הברית אנחנו רואים קרייניות כמו ברברה וולטרס ואצל הגברים אנחנו רואים תופעה שמאפשרת את זה.

<ורד סויד פאר: אני חושבת שזאת ההזדמנות לבקש קרייניות ממגוון כל קבוצות האוכלוסייה ולא רק דגם אחד.

<ורד סויד פאר: זה מאוד משמעותי לבנות נוער כי הן מהוות מודל לחיקוי.

<ורד סויד פאר: לכן אני חושבת שצריך להקפיד, כמו שעשינו את זה בחוק הדוגמניות ובהרבה מאוד דברים, לתת מגוון של מודלים.

עליזה לביא: לגבי ממונה על הטרדות מיניות.

עליזה לביא: נכון שיש חוק אבל אני חושבת שזה צריך להיות גם כתוב בחוק שלכם.

<אתי בנדלר: אני ממש מציעה לא להתייחס לזה בחוק הזה כי אחר כך מישהו עוד עלול לפרש שבחוק שאין התייחסות ספציפית, לא צריך להיות ממונה לפי חוק למניעת הטרדה מינית.

<אתי בנדלר: אני חושבת שזה ממש לא ראוי ולא נכון.

עליזה לביא: אני לא מקבלת את זה.

זהבה גלאון: תחזרי על ההסבר.

<אתי בנדלר: לגבי הכנסת החוק למניעת הטרדות מיניות.

<אתי בנדלר: אין לי אותו כרגע.

<אתי בנדלר: מדובר בחוק כללי, מדובר בחוק מחייב ואם אינני טועה הוא חל גם על תאגיד השידור הציבורי לא כל צל של ספק.

<אתי בנדלר: אם בנוסף לכתיבה הכללית נתחיל לפרט בחוקים כשברור מאליו שזה חל שם, מה אני צריכה לכתוב בחוק הזה?

<אתי בנדלר: שהחוק ההוא יקוים?

<אתי בנדלר: ברור שהוא חייב להיות מקוים.

<אתי בנדלר: אם אני אתחיל לכתוב את זה בחוקים ספציפיים, אינני יודעת איזו פרשנות תינתן אחר כך להוראה הכללית.

<אתי בנדלר: אני חושבת שמבחינה משפטית לא ראוי להזכיר את זה.

<מאירה בסוק: גם את הממונה על מעמד האישה?

<מאירה בסוק: אין בחוק ממונה על מעמד האישה.

עליזה לביא: נכון.

<מאירה בסוק: וזה היה בחוק הקודם.

<מאירה בסוק: אולי את זה אפשר להכניס לחוק.

קארין אלהרר: אני מבקשת לדעת אם השלמת את הדברים.

עליזה לביא: לא.

עליזה לביא: יש לי עוד משהו לגבי העובדים והעובדות.

עליזה לביא: לגבי העובדות המפוטרות שהן שכבה מאוד רגישה.

עליזה לביא: גם עולם עבודה, גם גיל, גם הכוונה מקצועית עתידית.

עליזה לביא: אני מבקשת שהוועדה תחשוב על הגנה על הנשים הלו, במיוחד כשאנחנו מדברים על סגירה ופתיחה מחדש.

קארין אלהרר: על נשים יותר מגברים?

עליזה לביא: קודם כל, המחקרים מלמדים אותנו במדינת ישראל שמספר הנשים המובטלות מעל גיל 45 הוא גבוה בהשוואה לגברים.

עליזה לביא: אנחנו רואים את זה ואנחנו מכירים את זה.

קארין אלהרר: אבל מוסרית.

קארין אלהרר: אני שואלת שאלה מאוד רצינית.

קארין אלהרר: מוסרית, האם את חברת הכנסת לביא חושבת שיש מקום לתת הגנה גבוהה יותר והדוקה יותר לגבי נשים שכיום הן עובדות רשות השידור מאשר לתת הגנה לגברים שהם עובדי רשות השידור?

קארין אלהרר: הרי המציאות מלמדת שגברים כנשים, שניהם הולכים להיות מפוטרים.

קארין אלהרר: אני שואלת את השאלה באמת הבסיסית.

קארין אלהרר: האם באמת יש מקום לתת הגנה טובה יותר ואני אחדד את השאלה ואשאל מה ההבדל בין אישה שמפוטרת ברשות השידור לבין אישה חד הורית עם ילדים קטנים במפעל בגליל שאין לה את ההגנה כעובדת מדינה.

קארין אלהרר: תאמרי לי את ההבדל.

קארין אלהרר: אני הפניתי שאלה לחברת הכנסת לביא ואני רוצה לקבל ממנה תשובה ולא מכם.

עליזה לביא: גברתי, השאלה שלך נשאלת במציאות של עולם העבודה בישראל.

עליזה לביא: אני לא מעט עוסקת בנושא הזה של חקיקה, גם של סגירת פערי השכר ובכלל של המקום של עובדים ועובדות.

עליזה לביא: היום אנחנו מדברים גם על נשים עיתונאיות שחלקן לא התקדם בגלל המין שלהן, בגלל המגדר שלהן.

קארין אלהרר: הערה, להזכירך.

קארין אלהרר: לא כל עובדות רשות השידור הן עיתונאיות.

עליזה לביא: נכון, אבל אנחנו מדברות גם על עיתונאיות.

עליזה לביא: זה בפן של רשות השידור וחלק מאפליה מתמשכת שהייתה.

עליזה לביא: אנחנו רואים היום את שדרת ההנהלה ברשות השידור ורואים שאין לנו מנהלות.

עליזה לביא: למה?

עליזה לביא: כי הן פחות טובות?

עליזה לביא: איך את רואה את המציאות המעוותת של רשות השידור בשדרת ההנהלה?

עליזה לביא: למה?

עליזה לביא: למה נשים לא קודמו?

עליזה לביא: למה אין לנו נשים שם?

עליזה לביא: בואי נראה מהמציאות הקיימת איך אנחנו בעצם ממשיכות להגן על הנשים הללו שהמשכורות שלהן הן לא בהתאמה וכל מה שנמנע מהן וכל המועקה והפגיעה המתמשכת שהייתה.

עליזה לביא: כאשר באים ומפטרים נשים כאלה שלא התקדמו לא כי הן לא מסוגלות ולא כי הן לא יכולות אלא כי הייתה כאן הדרה מתמשכת ואי שוויון מתמשך, אני חושבת שביום שבאים וסוגרים את רשות השידור, צריך לבוא ולשפות.

עליזה לביא: צריך לבוא ולתת להן את אותם פיצויים על כל זה.

עליזה לביא: העובדה שהן לא התקדמו, כי גם לא היה כאן מישהו בבית הזה שיגן עליהן.

עליזה לביא: זה שידור ציבורי גברתי.

זהבה גלאון: לפני שאת ממשיכה, אני רוצה בנקודה הספציפית הזאת ברשותך, גברתי היושבת ראש.

זהבה גלאון: את שואלת אלה מאוד נכונה.

זהבה גלאון: היום אנחנו יודעות שנשים מופלות בשוק העבודה.

זהבה גלאון: יש נחיתות מבנית גם בשכר, גם ביכולת הקידום.

זהבה גלאון: אני לא נכנסת לסוגיה הזאת.

קארין אלהרר: יש גם נחיתות לאנשים עם מוגבלויות.

קארין אלהרר: אתם יודעים איך להגן עליהם?

זהבה גלאון: נכון.

זהבה גלאון: קודם כל, התשובה היא כן.

קארין אלהרר: כי לא שמעתי את זה.

זהבה גלאון: אני רוצה להשיב לך ספציפית לגבי רשות השידור.

זהבה גלאון: מה שקורה לגבי רשות השידור, לא קרה בשום מקום ביחסי עבודה במדינת ישראל ואומר לך באיזה מובן.

זהבה גלאון: באה הכנסת ובחקיקה מבטלת הסכמים קיבוציים.

זהבה גלאון: בחקיקה.

זהבה גלאון: לא היה דבר כזה בתולדות הכנסת.

זהבה גלאון: הכנסת מבטלת הסכמים קיבוציים של עובדים מוגנים כולל נשים, גם גברים, והולכת להעיף עכשיו נשים וגם גברים.

זהבה גלאון: קודם כל, מה ההבדל?

זהבה גלאון: זה ההבדל הראשון.

זהבה גלאון: קודם כל, מפטרים בחקיקה עובדים מאוגדים ומוגנים.

זהבה גלאון: דבר שני.

זהבה גלאון: ברשות השידור יש היום 740 נשים בכל מיני תפקידים, בין אם הן עובדות, בין אם עיתונאיות, בכל מיני תפקידים.

זהבה גלאון: זה נכון שמגיל מסוים גם גברים וגם נשים קשה להם להיקלט בשוק העבודה ואין על זה ויכוח, אבל כל המחקרים מראים שלנשים קשה יותר.

זהבה גלאון: נשים עניות יותר מגברים, מרוויחות פחות מגברים, בתחתית שוק התעסוקה לעומת גברים.

זהבה גלאון: אם כן, יש נחיתות מבנית של נשים לעומת גברים.

זהבה גלאון: יש כאן שורה של הצעות שאפשר להעלות בהקשר של נשים מועסקות ואני לא מתכוונת כרגע לתפיסה שלי את רשות השידור.

זהבה גלאון: אפשר למשל להחליט שיקלטו את הנשים העובדות האלה בגוף החדש שיוקם.

זהבה גלאון: אפשר להציע תנאי פרישה מיטביים ואני יודעת שלפחות לגבי חלק זה יהיה.

זהבה גלאון: אפשר להיערך לקליטת הנשים האלה במקומות שונים בשירות המדינה על פי השכלה, על פי הוותק ועל פי הכישורים ולשמור את רצף התעסוקה שלהן.

זהבה גלאון: יש פתרונות.

זהבה גלאון: זה קל מאוד לבוא באופן הזה ולומר מה זאת אומרת, נשים שונות מגברים?

זהבה גלאון: אני בעד להגן על גברים, אף אחד דמו לא מותר, אבל חייבים לראות את התמונה הכוללת בשוק התעסוקה בכלל וברשות השידור בפרט, בעיקר כאשר באה עכשיו הממשלה ומחוקקת חוק שיש לו השלכה כזאת משמעותית בכלל על עובדים מעוגנים ועל עובדות מעוגנות בפרט.

זהבה גלאון: זאת התשובה ואחר כך אני אמשיך להתייחס.

<אילה חסון: שלום.

<אילה חסון: זאת פעם ראשונה שמזדמן לי להגיע למרות שאני בהחלט עוקבת אחרי דיוני הוועדה.

<אילה חסון: הערה קצרה לנושא גברים ונשים.

<אילה חסון: אני חושבת שבעניין הזה צריך לבחון את הסוגיה הספציפית הזאת של פיטורים ופיצויים על סמך הנתון אם הגבר או האישה הם המפרנסים העיקריים באותה משפחה.

<אילה חסון: אם זה גבר שהוא מפוטר חלילה והוא המפרנס הראשי והיחיד של משפחתו, או האם זאת האישה שהיא המפרנסת הראשית של המשפחה.

<קריאה: הנשים תמיד תהיינה השניות.

<אילה חסון: חס וחלילה.

<אילה חסון: ממש לא.

<אילה חסון: אני עובדת עם נשים וגברים, בעיקר עם נשים אגב, וזה כיף לי וטוב לי, ואנחנו בהחלט מתפרנסות פחות ברשות השידור.

<אילה חסון: אני מתפרנסת פחות מעמיתיי וזה בסדר גמור.

<אילה חסון: בעיני.

<אילה חסון: אני לא נלחמת על הכסף.

<קריאה: זאת הבעיה.

קארין אלהרר: גם אם אתם לא מקבלים אותה, זאת עמדתה.

<אילה חסון: זה בסדר גמור מבחינתי האישית.

<אילה חסון: זה לא בסדר מבחינה עקרונית.

<אילה חסון: יש נשים ברשות השידור שמשתכרות יותר ממני ומשתכרות כמו גברים.

<אילה חסון: אני לא מדברת על הנקודה האישית.

<אילה חסון: אני השבוע דיברתי עם אנשים שבאים אלי מרשות השידור ובוכים על עתידם.

<אילה חסון: אם בא אלי צלם בן 45 ובוכה לי בדמעות שהוא חטף סוכרת מאז החליטו על המהלך הזה, שהוא לא ישן בלילה, מי ישלם את המשכנתא שלו ומי יקבל אותו לעבוד בגיל 45 ואיפה, אז אני דואגת גם לו רבותיי למרות שהוא גבר.

<אילה חסון: הוא קולגה שלי הרבה שנים.

<אילה חסון: אני רוצה לדאוג לנשים.

<אילה חסון: אשתו לא עובדת אלא היא מגדלת ילדים קטנים והוא מפרנס יחיד ואני לא רוצה שיקופחו התנאים שלו.

<תמנה עורב: מדברים על עובדות רשות השידור שיימצא להן פתרון.

<אילה חסון: ברור, במיוחד שרבות מהן מצטיינות, מצוינות ומשקיעות את הנשמה והן לא רק בדרג של עיתונאים וכולי.

<אילה חסון: מזכירות, מפיקות, נשים שהן מאחורי הקלעים וייזרקו בלי פרנסה.

<אילה חסון: בלי סיסמאות, מזרחים, נשים וכל הדברים האלה.

<אילה חסון: רבותיי, בני אדם נמצאים שם.

<אילה חסון: תודה רבה.

קארין אלהרר: תודה.

עליזה לביא: אני מבקשת התייחסות נפרדת לנשים שהן בהיריון, עוברות טיפולי פוריות, מעל גיל 45 ולתת להן את המעטפת שנדרשת.

עליזה לביא: אני עוצרת כאן.

<אתי בנדלר: חברת הכנסת לביא, אני מבקשת לקבל את ההצעות בכתב.

עליזה לביא: בכל הנוגע למכרזים, כפי שביקשת, אני מבקשת להוסיף על מכרז שפרסמה רשות השידור יחולו הוראות סעיף 2(ב) לחוק חובת המכרזים תשנ"ב-1992 בשינויים המחויבים.

זהבה גלאון: גברתי היושבת ראש, כיוון שחברת הכנסת עליזה לביא באמת עשתה סקירה מקיפה, אני רוצה להצטמצם לשתי סוגיות.

זהבה גלאון: הסוגיה הראשונה, כבר הערתי עליה בהערת אגב אבל אני רוצה להבהיר בעניין הזה.

זהבה גלאון: אני אומרת את זה לפרוטוקול בצורה ברורה.

זהבה גלאון: אנחנו, גם עליזה וגם אני, דואגות לכל העובדים ברשות השידור, לכולם, גברים כנשים כאחד.

זהבה גלאון: בדבר הזה אין חולק על זה.

זהבה גלאון: ההתייחסות שלנו לאספקט המגדרי הייתה בגלל הראייה של שוק העבודה במדינת ישראל, בגלל הראייה שהנשים נמצאות בנחיתות מבנית לעומת גברים.

זהבה גלאון: כיוון שאנחנו יודעים שנשים בנחיתות מבנית לעומת גברים, אנחנו יודעות שגם עכשיו כאשר יגנו על גברים, תמיד הנשים הן אלה שנפלטות.

זהבה גלאון: אחר כך כאשר דואגים להכניס אנשים, אנחנו יודעים גם היום מה רמות השכר ברשות השידור ומי מרוויח כמה ואני לא רוצה שהדבר הזה ינציח את עצמו.

זהבה גלאון: נשים צריכות להרוויח מצוין כי הן מוכשרות לפחות כמו כל גבר שאני מכירה.

זהבה גלאון: לפיכך בעניין הזה אני מקבלת את כל ההערות של חברת הכנסת לביא.

זהבה גלאון: שתי הערות אחרונות גברתי.

זהבה גלאון: לעניין של הראייה המגדרית לגבי איך תיבנה רשות השידור החדשה.

זהבה גלאון: הדבר הזה שאומרים שתהיינה לפחות שש נשים מתוך 12.

זהבה גלאון: זה כאילו משהו שאני צריכה להיות מאוד מרוצה ממנו.

זהבה גלאון: אז קודם כל, אני כבר מרוצה ממנו אבל מי אמר שצריכות להיות רק שש נשים?

קארין אלהרר: לפחות.

זהבה גלאון: בסדר.

זהבה גלאון: מהרגע שמרכיבים ועדות שהן מורכבות משלושה אנשים, מראש אני אומרת לכם מה יהיה הרכב הוועדה.

זהבה גלאון: תמיד תהיה רק אישה אחת ולפחות שני גברים והגבר יושב ראש.

זהבה גלאון: אני חותמת לכם עכשיו על זה.

זהבה גלאון: אין שום דבר קדוש.

זהבה גלאון: יכולות להיות ועדות עם ארבעה חברים ואז זה מאפשר מקום למרחב תמרון של חצי-חצי.

קארין אלהרר: זאת הצעתך?

זהבה גלאון: כן.

זהבה גלאון: הצעה אחת.

זהבה גלאון: הצעה ראשונה.

זהבה גלאון: ועדות שוויוניות.

זהבה גלאון: אין שום סיבה לעשות ועדות שבהגדרה אי אפשר יהיה לייצר מצב שוויוני.

זהבה גלאון: הערה שנייה היא לגבי שדרות הניהול.

זהבה גלאון: בשום מקום כאן אין מחויבות לוודא – אני מקבלת את ההצעות של חברת הכנסת לביא - שנשים תהיינה שותפות לשדרת הניהול.

זהבה גלאון: אני רוצה לוודא את זה שנשים תהיינה שותפות.

זהבה גלאון: בהגדרה זה מייצר מצב שנשים תהיינה מודרות וזה דבר שהחוק הזה חייב לתת לו מענה.

זהבה גלאון: הערה אחרונה לסוגיית התכנים.

זהבה גלאון: אני לא ארחיב כי באמת חברת הכנסת לביא – שזה גם הדוקטורט שלה וגם ההתעסקות שלה – פרסה את היריעה.

זהבה גלאון: לא יכול להיות שיחוק

זהבה גלאון: קו חוק שלכאורה אמור להיות מתקדם ולדון בשידור ציבורי וכל הזמן רק מתעסקים באספקטים הכלכליים של רשות השידור.

קארין אלהרר: זה לא כל כך מדויק.

זהבה גלאון: אני עוקבת אחרי עיסאווי וכל יום הוא מדווח לי מה קורה.

קארין אלהרר: אם היית שומעת מעיסאווי, היית יודעת שיש הרבה יותר.

זהבה גלאון: יכול להיות שיש הרבה יותר.

קארין אלהרר: יעידו על כך החברים שמגיעים כמשתתפים.

<קריאה: ובראש וראשונה חבר הכנסת פריג' שההשתתפות שלו מאוד פעילה.

זהבה גלאון: כיוון שהוא חבר מאוד פעיל, אני שומעת ממנו וזאת ההתרשמות שלי ולכן אני מדברת בשם עצמי.

זהבה גלאון: מההתרשמות שלי הסוגיה של שידור ציבורי, של התכנים שלו, מקבלת מקום משני והצורך לייצר מציאות שלא מקבעת מציאות, שהיום רואים על המסך ואיזה שדר אנחנו משדרים, הצורך הזה הוא דרמטי בעיני.

זהבה גלאון: לכן צריכה להיות ועדה מיוחדת גם לגבי התכנים, כמו שנאמר כאן.

זהבה גלאון: אני חושבת שלא יכול לצאת חוק שלא ייקח את הדבר הזה בחשבון.

זהבה גלאון: תודה רבה.

קארין אלהרר: תודה.

קארין אלהרר: יש לי עכשיו רשימת דוברות.

קארין אלהרר: ורד סויד, מנהלת הרשות לקידום מעמד האישה, בבקשה.

זהבה גלאון: תודה לוורד על חוות הדעת.

קארין אלהרר: הזדמנות להודות לך על חוות הדעת.

<ורד סויד פאר: אני רוצה להודות לכולכן על הדיון החשוב הזה.

<ורד סויד פאר: יש מקומות שרשות השידור כן הייתה פורצת דרך לנשים.

<ורד סויד פאר: אני חושבת שהיא הרשת היחידה שהעסיקה נשים בסאונד ונשים בתפקידים טכניים, מה שברשתות אחרות עדיין לא ראיתי.

<ורד סויד פאר: יחד עם זאת, כמו שציינו קודמותיי, היא הפנים של החברה הישראלית.

<ורד סויד פאר: רשות ציבורית.

<ורד סויד פאר: ולכן אני רוצה לעמוד על זה שמתפקידי ההנהלה ומטה תהיה חלוקה מגדרית עניינית של נשים, גם בוועדות, גם בתפקידי ניהול וזה ישליך אחר כך גם על התכנים ועל הדברים האחרים.

<ורד סויד פאר: לדעתי ראוי להקים יחידה מגדרית.

<ורד סויד פאר: אני חושבת שהזמנים שאנחנו מטילים רק על אישה אחת לעסוק בנושא הם לא זמנים מתאימים היום ואם אנחנו רוצים להטמיע חשיבה מגדרית, ראוי להקים יחידה שלמה שתעסוק בנושא ותבחן החלטות, תיתן מענה גם לפרסומות ועדיין כולם מדברים על כך שיש שיפור ופחות סקסיזם אבל אני עדיין מוצאת בהרבה מאוד פרסומות – הבאתי כדוגמה רק את הפרסומת של רשות הדואר – התייחסות לא עניינית.

<ורד סויד פאר: אנחנו עצובות על כל פיטורים, גם של גבר וגם של אישה.

<ורד סויד פאר: עדיין המנדט שלי לפחות הוא מנדט לדאוג לנשים.

<ורד סויד פאר: יש מחקרים בעולם כולו ובארצות הברית, שם שלחו באופן מחקרי קורות חיים שווים והם היו חתומים על ידי גבר ועל ידי אישה עם אותה השכלה, עדיין יותר גברים קיבלו הצעות עבודה.

<ורד סויד פאר: זה חלק מהחברה המערבית כולה.

<ורד סויד פאר: אנחנו רואים את הניהול בכל העולם המערבי וגם בחלקים האחרים ועדיין העמדות הכלכליות מאוישות על ידי גברים.

<ורד סויד פאר: לכן, אם אנחנו רוצים שיקרה תהליך שינוי אמיתי, הוא חייב להיות ברשות הציבורית.

<ורד סויד פאר: פירטנו המלצות וכמובן שהיריעה רחבה יותר ונשמח אם נתבקש לתת דברים נרחבים יותר.

<ורד סויד פאר: מבחינתנו אילה חסון היא מודל ואם יש סיטואציה שהיא מקבלת פחות משכר גברים, זה נון של הרשות כי רשות ציבורית צריכה לפקח ולדאוג, ולא יכול להיות שהטלנטית המרכזית תקבל שכר פחות מגברים אחרים.

<ורד סויד פאר: זאת פעם ראשונה שאני שומעת את זה היום ואני חושבת שחייבים להילחם בזה.

<אילה חסון: אני התכוונתי לומר קודם שאני לא נלחמתי על שכר כי אני עובדת ציבור ועובדת מדינה וחשבתי שזה לא ראוי שאני ארוויח יותר ממנתח או יותר מאנשים אחרים.

<אילה חסון: חשבתי שאנחנו ברשות השידור צריכים להסתפק בשכר מסוים.

<אילה חסון: אנחנו לא עובדים בחברה פרטית שיכולים לתת לנו שכר עתק ולא שכר של עובדי ציבור.

<קריאה: למה הגברים לא יגידו דבר כזה?

<אילה חסון: אני יכולה להגיד מה שאני אומרת.

<אילה חסון: מה יצא מזה?

<אילה חסון: שנותרתי מופלית בהקשר הזה.

<אילה חסון: חד משמעית.

<אילה חסון: לא חשבתי לוותר על תפקידי בגלל זה.

<קריאה: טעות.

<אילה חסון: לא נורא.

<אילה חסון: יש טעויות יותר גדולות.

<ורד סויד פאר: אני אפעל על פי החוק.

<אילה חסון: לא.

<אילה חסון: אל תפעלי.

<ורד סויד פאר: אני אפעל כדי לתת מסר לנשים אחרות בארגון.

<קריאה: אילה, זה מקרין על נשים אחרות.

<אילה חסון: אף אחד לא יודע מה הרווחתי.

<קריאה: אבל זה מקרין על נשים אחרות ברשות השידור.

<אילה חסון: מקרין על נשים אחרות ברשות השידור מלחמות אחרות שאני נלחמת.

<ורד סויד פאר: מפרסמים את טבלת שיאני השכר ונשים כמעט לא מופיעות בה.

קארין אלהרר: ישיבות הסיעה התחילו ואנחנו חייבים לסיים.

<קריאה: למה קבעו לדיון הזה רק שעה?

<ורד סויד פאר: אילה, את לא היית קודם עת אמרתי שאני רוצה נשים גם מהגיל השלישי על המרקע והבאתי כדוגמה את ברברה וולטרס ואני מבקשת את זה כי אנחנו לא נשארות צעירות לנצח.

קארין אלהרר: הדיון הוא דיון שיזמו שתי חברות כנסת.

קארין אלהרר: יש לנו עוד עשר דקות ואני כבר אחרי הזמן.

קארין אלהרר: רוב ההערות נשמעו.

קארין אלהרר: אם יש למישהי מהנוכחות משהו להוסיף, לא לחזור על אותם דברים כי שמענו וחבל, בבקשה.

קארין אלהרר: מאירה.

<מאירה בסוק: אני מנעמ"ת.

<מאירה בסוק: לשם הגילוי הנאות אני עבדתי הרבה מאוד שנים ברשות השידור ואני מכירה את הרשות לפני ולפנים.

<מאירה בסוק: נושא שהעליתי בהתפרצות הוא הנושא של הממונה על מעמד האישה שיש את זה בחוק הקודם ואני מבקשת להכניס את זה לחוק הזה.

<מאירה בסוק: לפחות את זה, אם לא את מה שעליזה ביקשה.

<מאירה בסוק: לגבי פערי השכר.

<מאירה בסוק: סליחה, אילה, אני מדברת על משהו אחר בנושא הזה.

<מאירה בסוק: אני מדברת כאן על נשים שלא קודמו עשרים שנים.

<מאירה בסוק: מדובר על נשים בלבד ברשות השידור הקודמת שלא קודמו במשך עשרים שנים והן נשארו בדרגות מאוד מאוד נמוכות.

<מאירה בסוק: לא מדובר רק על עיתונאיות ולא מדובר רק על עובדות אקדמאיות אלא מדובר כמעט בכל הנשים שלא קודמו.

<מאירה בסוק: אם הן היו גברים, הם היו מקודמים.

<מאירה בסוק: אני מדברת על כך שברשות השידור הקודמת יש מנהלי מחלקות שאם הן היו גברים, הם היו מנהלי מחלקות.

<מאירה בסוק: כך היו משאירים אותן מנהלי מדור וכל מיני דברים כאלה.

<מאירה בסוק: רשות השידור מפלה נשים במשך כל השנים.

<מאירה בסוק: פעם הייתה מנהלת חטיבה שהייתה אישה, אבל מעולם לא הייתה מנכ"לית וכמעט לא היו מנהלות.

<מאירה בסוק: זה שאילה התקדמה למה שהיא התקדמה, זה רק בזכות הכישרון שלה אבל יש עוד הרבה נשים שלא הצליחו ולא הצליחו לא בגלל שהן לא מוכשרות אלא כי לא נתנו להן.

<מאירה בסוק: אני חושבת שבתאגיד החדש זה חייב להשתנות.

<מאירה בסוק: דבר נוסף שקשור לדיני עבודה.

<מאירה בסוק: אנחנו מדברים כאן על נושא של מפרק ומדברים כאן על נשים בהיריון.

<מאירה בסוק: בחוק עבודת נשים מדובר בצורה ברורה על כך שאם יש מפרק, אפשר לפטר נשים אבל כאן, מכיוון שהמעביד החדש נכנס בנעלי המעביד הישן, אני מאוד מבקשת שנשים בהיריון, יתחשבו בהן בצורה אחרת ולא יהיו פיטורים.

<מאירה בסוק: אותו דבר לגבי פיטורים, וזה דבר כללי.

<מאירה בסוק: אני עקבתי אחרי הוועדה אבל לא הבנתי את זה ואני רוצה לשאול את עורכת הדין נויפלד בנושא הזה.

<מאירה בסוק: אנחנו מדברים כאן על פיטורים של כל העובדים אבל אנחנו מדברים כאן גם על חלק מהעובדים שיחזרו.

<מאירה בסוק: למה לפטר את אלה שיחזרו?

<מאירה בסוק: למה לא לתת להם את המשך הזכויות שלהם?

<מאירה בסוק: הנושא הזה של יחסי עובד-מעביד, זה רק חצי שנה וכאן הם ממשיכים לעבוד.

<מאירה בסוק: אותה עובדת שעבדה קודם תמשיך גם אחר כך.

<מאירה בסוק: למה לנתק לה את רצף התעסוקה?

<מאירה בסוק: למה שלא יהיה לה רצף תעסוקתי?

<אתי בנדלר: זה עלה בדיון.

<אתי בנדלר: זה כנראה במגעים בין הממשלה להסתדרות.

<מאירה בסוק: אלה חוקי עבודה.

<מאירה בסוק: אם בן אדם מפוטר ולמחרת ממשיך לעבוד באותה עבודה ובאותו מקום, אלה יחסי עובד-מעביד.

קארין אלהרר: אני מגנית לב ארי, הממונה על מעמד האישה ברשות השידור.

<גנית לב-ארי: תודה.

<גנית לב-ארי: קודם כל, אני רוצה למחות על כך שהדיון מתנהל באופן הזה והוא קצר.

<גנית לב-ארי: אני חושבת שאתם מקימים כאן חוק חדש, גוף שידור ציבורי חדש שבאמת זקוק להתרעננות ולחידוש ולא יתכן שנושא המגדר לא נדון כאן כחלק מסדר היום הציבורי על כל הרבדים שלו.

<גנית לב-ארי: אני חושבת שזה איזשהו עיוורון שאני באמת מתקשה להבין איך הוא קורה בשנת 2014.

<גנית לב-ארי: אני עשיתי כל ניסיון להעביר כאן התייחסויות ולא הצלחתי.

<גנית לב-ארי: יחד עם זאת, אני חושבת שצריך להקים כאן ועדה בראשותה של ורד סויד יחד עם נשות תקשורת, יחד עם חברות כנסת בעלות אוריינטציה מגדרית, עורכות דין עם אוריינטציה מגדרית וגם ארגוני הנשים ושהן ידונו בחוק הזה.

<גנית לב-ארי: זאת נראית לי הדרך הראויה, אם באמת יש כאן איזושהי כוונה להקים שידור ציבורי ראוי שמתחדש ומתרענן.

<גנית לב-ארי: יש רובד שני שמתייחס לכל נושא המגדר והוא אחר ואלה הנשים שמועסקות ברשות השידור.

<גנית לב-ארי: חס וחלילה אני לא אומרת משהו על גבר ואילה ואני עובדות שנים רבות ביחד והיא יודעת, וגם אצלה ביומן נעשתה כתבה על הנושא הזה על ידי הכתבת יפעת גליק.

<גנית לב-ארי: אני חילקתי מצגות ואתן לכם פילוח ממש חד לגבי נשים ברשות השידור.

<גנית לב-ארי: ברשות השידור יש 707 נשים שמהוות 44 אחוזים מכלל העובדים ברשות השידור.

<גנית לב-ארי: בחתך האוכלוסייה של עשרים עד שלושים – וכל המחקרים כן מראים שהן יכולות למצוא עבודה – יש בסך הכול 37 נשים.

<גנית לב-ארי: הרוב המכריע בגילאים האלה של בין עשרים לארבעים, אלה אימהות טריות לילדים מתחת לגיל 12 ורווקות.

<גנית לב-ארי: כל מי שיודעת, ואילה מכירה את זה מהכתבות שהיא עשתה עשרות פעמים, אימהות לילדים מתחת לגיל 12 לא מוצאות תעסוקה בחוץ.

<גנית לב-ארי: פשוט לא מוצאות.

<גנית לב-ארי: בתחום הגילאים של ארבעים עד חמישים ניתן לראות שהרוב המכריע הן אימהות.

<גנית לב-ארי: בגילאים חמישים עד 62 קיימת מציאות מורכבת שמתחלקת לשתי מגמות, נשים שמתמודדות עם אימהות לילדים ונשים שהן מפרנסות יחידות.

<גנית לב-ארי: לא עשיתי פילוח מגיל 62 עד גיל 67 למרות שהחוק מתיר העסקה עד גיל 67 כי בגילאים האלה בכלל זה שואף לאפס.

<גנית לב-ארי: מבנה השכר ברשות השידור, זה לא סוד, מאופיין בזה שברגע שנפסקת העבודה, אתה יורד בחצי מהשכר.

<גנית לב-ארי: רק לפני שבוע נכנסה אלי אישה בת 55 עם עיניים בוכות, אישה גרושה, והמשמעות היא שהיא יוצאת כרגע, במצב שאתם מציעים, עם 3,400 שקלים.

<גנית לב-ארי: המשמעות של זה היא שהיא נופלת נטל על החברה.

<גנית לב-ארי: לא ידעתי אפילו באיזה אופן לענות לה ומה להגיד לה.

<גנית לב-ארי: זה נטל על החברה.

<גנית לב-ארי: אישה שהייתה יצרנית, עובדת, יעילה ועל לא עוול בכפה נופלת לנטל על החברה.

<גנית לב-ארי: יש כאן עוד שני רבדים שבעיני הם מאוד חשובים.

<גנית לב-ארי: קודם כל, אלה נשים שרובן נכנסו בגיל צעיר לשירות המדינה וויתרו על משכורות עתק, כמו שאילה עשתה והיא אומרת שהיא באה לעבוד בשידור ציבורי כשידעה שמשכורתה תהיה פחות מאשר בשידור מסחרי, מתוך זה שיהיה לה ביטחון תעסוקתי כל עוד היא עובדת טוב וראוי.

<גנית לב-ארי: אני לא מוצאת סיבה למה הנשים האלה צריכות להיות מפוטרות.

<גנית לב-ארי: קטונתי מלהבין מפרק או לא מפרק, פותחים מחדש, סוגרים מחדש.

<גנית לב-ארי: זה גוף של המדינה והמדינה לא נסגרת.

קארין אלהרר: יש תקופת ביניים.

זהבה גלאון: כמה זמן היא תהיה?

<אילה חסון: גנית התכוננה ואומרת דברים חשובים.

זהבה גלאון: גנית, את אמרת נקודה מאוד משמעותית.

זהבה גלאון: סיפרת על אותה אישה שעכשיו סוגרים ואחר כך פותחים.

זהבה גלאון: אני אומרת מה תקופת הבינים.

קארין אלהרר: פותחים וסוגרים.

זהבה גלאון: בסדר.

זהבה גלאון: פותחים וסוגרים.

זהבה גלאון: זה לא סמנטי.

זהבה גלאון: כמה זמן תיקח תקופת הביניים הזאת?

<קריאה: אין התחייבות שהיא תועסק וזה יותר חמור.

זהבה גלאון: נכון.

זהבה גלאון: ראשית, אין התחייבות שהיא תועסק, שנית, היא הולכת הביתה, ושלישית, גם אם היא תועסק, כמה זמן היא תישאר ללא עבודה?

זהבה גלאון: זאת השאלה שצריכה להישאל.

קארין אלהרר: אם היא תוחזר, זה אפס זמן.

<גנית לב-ארי: מבנה השכר ברשות השידור לכל העובדים הוא סוג של פוגענות.

<גנית לב-ארי: הדוגמה שאילה נתנה ואני מכירה אותה שנים רבות, זאת דוגמה מצוינת בעיני אבל לדעתי אנשים לא הבינו אותה עד הסוף.

<גנית לב-ארי: המשכורות של נשים ברשות השידור נמוכות הרבה משל גברים.

<גנית לב-ארי: אם נשאלה השאלה למה כן צריך לעשות אפליה מתקנת, כן, נשים לא קודמו בדרגות, נשים לא קיבלו ראשי דסק, נשים שמתאימות לתפקידי ניהול לא מקבלות הטבות של שעות כוננות ושל שעות נוספות מה שמוכר בכל המשק במגזר הציבורי, וכן, יש לתקן את העוול הזה.

<גנית לב-ארי: הנשים האלה מוצאים את עצמן עכשיו מועמדות לפיטורים והן ייפלו נטל.

<גנית לב-ארי: עשיתי חתכים מכל מיני כיוונים וזאת מרבית האוכלוסייה שהיא מבוגרת ואוכלוסייה שיוצאת לחרפת רעב.

<גנית לב-ארי: זאת המשמעות של זה.

<גנית לב-ארי: האוכלוסייה הזאת תיפול לנטל על הביטוח הלאומי.

<גנית לב-ארי: שמעתי אתכם כאן אומרים שצריך לדאוג לכל האוכלוסייה ולא לדאוג רק לאלה, אבל אני חושבת שהמדינה כאן אחראית גם על זה.

<תמנה עורב: זאת אחריות של המדינה.

<גנית לב-ארי: אתם העסקתם נשים בתפקידים ייחודיים וזה הניסיון המקצועי שלהן, זה מה שהן יודעות לעשות ואני חושבת שצריך לתת על זה את הדעת.

<גנית לב-ארי: יש שלושה פתרונות שאני חושבת שאפשר לאמץ כאן כדי למזער את הנזק.

<גנית לב-ארי: באמת, אנחנו לא נגד השינוי, נגד התהליך, נגד ההתרעננות, אבל אני חושבת שאישה שהתפקיד שלה נשאר, אין שום סיבה שהיא לא תעבור לרשות החדשה ברצף העסקה ואין שום סיבה להעמיד אותה מול אישה צעירה או מול גבר או מול תנאי שכר שהם מופחתים ומישהו מוכן לעבוד בתנאים פחותים.

<גנית לב-ארי: עבור הנשים שייאלצו לפרוש, אני מבקשת שייבחנו כל רכיבי השכר שלהן כולל עיכובים בדרגה, כולל הגדרות תפקיד וכולל תנאי השכר האחרים.

<גנית לב-ארי: נשים שאינן יכולות להיקלט בגוף החדש והן פורשות, יש לדאוג להן למקום עבודה חלופי בשירות המדינה על פי השכלה, ותק, כישורים ולשמור על רצף העסקה.

<גנית לב-ארי: על המדינה לדאוג גם במידת הצורך להסבה מקצועית או להכשרה שתתאים למעבר של כל זה בשמירה על רצף תעסוקתי.

<גנית לב-ארי: אני חושבת שבעיני זה המעשה ההגון והראוי.

קארין אלהרר: תודה רבה.

<תמנה עורב: יפה מאוד.

קארין אלהרר: חברת הכנסת גלאון וחברת הכנסת לביא, אני מבקשת לדעת, כל ההסתייגויות והבקשות, אתן מגישות בצורה מסודרת.

עליזה לביא: כן.

<אתי בנדלר: אני מאוד מבקשת שההצעות תהיינה קונקרטיות.

<אתי בנדלר: באופן שוויוני לא אומר לי שום דבר.

קארין אלהרר: אנחנו מסיימים את הדיון.

קארין אלהרר: תודה רבה לכולם.

<מלי פולישוק: מזמינים אנשים והיה אפשר לתת להם להתייחס.

<מלי פולישוק: אנחנו עכשיו בדיון מגדרי.

<מלי פולישוק: זה זלזול באנשים.

קארין אלהרר: אני מצטערת.

קארין אלהרר: אני צריכה ללכת לישיבת סיעה.

קארין אלהרר: ביקשנו מהיושב ראש להמשיך את הדיונים בזמן המליאה ועוד לא התקבלה תשובה.

קארין אלהרר: לכשתתקבל, תועבר הודעה.

קארין אלהרר: תודה רבה.